Վարչապետ դառնալու ճանապարհին Սերժ Սարգսյանը հիմնովին ոչնչացնում է նաև նախագահի ինստիտուտի դերն ու նշանակությունը՝ ապագա նախագահին զրկելով նույնիսկ ներման ինստիտուտից։ Արժեզրկումը սկսեց հենց այն պահին, երբ իշխանական քարոզիչները նախագահի ինստիտուտը սկսեցին համամետել «Անգլիայի թագուհու» ձևական կարգավիճակի հետ։ Փաստորեն նախագահը նույնիսկ Անվտանգության խորհրդում չի լինելու։ Այսքանից հետո ինչի՞ համար է այդ ինստիտուտը։ Հավանաբար Սերժ Սարգսյանը փորձում է Արմեն Սարգսյանին նույնպես օգտագործել և վերջում լուսանցքից այն կողմ թողնել՝ ինչպես Կարեն Կարապետյանի դեպքում էր։